b'\n_START_ARTICLE_\nMotu proprio\n_START_PARAGRAPH_\nAng motu proprio (sa Latin ay: "sariling pagkukusa") ay isang dokumentong inilalabas ng Santo Papa (o ng isang monarka) sa kaniyang pagkukusa at kaniya ring nilalagdaan._NEWLINE_Kapag inilabas ng Santo Papa ang isang motu proprio, ito\'y maaaring para sa buong Simbahan, bahagi lang nito, o para sa ilang indibidwal lamang._NEWLINE_Ang kauna-unahang motu proprio ay inilabas ni Papa Inocencio VIII noong 1484. Nananatili itong karaniwang anyo ng kautusan ng Papa, lalo na sa tuwing magtatatag ng mga institusyon, magsasagawa ng ilang pagbabago sa batas o kaparaanan, at sa tuwing magbibigay ng pabor kaninoman o sa institusyon.'